
З  А  П  О  В  Е Д  
№ 13
гр. Созопол, 25.03.2026 г.

 На основание проведена процедура открит конкурс на 25.03.2026 г. от 10:30 ч. в  ОП „ОГОз”, за възлагане на добив на дървесина в горски територии общинска собственост, в териториалния обхват на  ОП “ОГОз”  от обекти  № 2603 от КЛФ - 2026 г., от горски територии – общинска собственост от отдели и подотдели, съгласно утвърден график, открита с моя заповед № 11/09.03.2026 г., във връзка с чл. 23, ал. 1 от „Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и не дървесни горски продукти” и съгласно протокол на комисията от 25.03.2026 г., публикуван в профила на купувача:

О Б Я В Я В А М:

На Първо място за Обект № 2603 е класиран: Участник № 1 „ДИМАР 1416” ЕООД, с ЕИК: 205 183 881,   при цена: 16 533, 63 (шестнадесет хиляди петстотин тридесет и три и шестдесет и три) евро без ДДС.

На Второ място за Обект № 2603,  НЯМА, класиран Участник.

  Крайният срок за изпълнение на договора е 30.06.2026 г.
Недопуснати участници в открития конкурс и причини за тяхното отстраняване:

НЯМА.

1. Договорът се сключва в 14 - дневен срок от влизането в сила на заповедта за определяне на изпълнител или съобщаването на заповедта за определяне на изпълнител, когато е допуснато предварително изпълнение.
2. При неявяване или отказ на участника, определен за изпълнител, да сключи договор в определения срок, непредставяне на документите изброени по – долу, съгласно чл. 35, ал. 5 от Наредбата или недоказване с тях на декларираните обстоятелства, Възложителя със заповед определя за изпълнител участника, класиран на второ място.
  3. В 5 – дневен срок от влизане в сила на заповедта, а в случаите на предварително изпълнение – от издаването и, определеният за изпълнител участник следва да представи на възложителя следните документи (с изключение на случаите, в които възложителя следва служебно да се снабди с документите) :

 - Удостоверение от органите на Националната агенция за приходите, че участникът няма парични задължения към държавата, установени с влязъл в сила акт на компетентен държавен орган (валидно един календарен месец);

 
-  Номер на документа/документа за внасяне на допълнителна парична сума, в случаите когато гаранцията за изпълнение надвишава внесената гаранция за участие, или учредената в полза на възложителя банкова гаранция за изпълнение на договора; Внесената гаранция за участие от класирания на първо място участник да послужи за изпълнение на задължението му за внасяне на гаранция за изпълнени по договора;

 - Свидетелство за съдимост на физическото лице или на лицата, които представляват съответният кандидат, съгласно Търговския закон или законодателството на държава – членка на ЕС, или на друга държава – страна по Споразумението за Европейското икономическо пространство, където кандидата е регистриран (валидно шест календарни месеца);

 - Удостоверение, че дружеството не е в несъстоятелност – (валидно един календарен месец);

 -  Удостоверение, че дружеството не е в ликвидация – (валидно един календарен месец);

 -  Документите, доказващи обстоятелствата от т. 7 до т. 13 на Раздел VI от условията, а именно: 

 -  Удостоверение за регистрация на физическото лице в публичния регистър по чл. 235 от ЗГ за упражняване на лесовъдска практика за съответната дейност;

 -  Удостоверение за регистрация на кандидата-търговец за вписване в публичния регистър към ИАГ по чл. 241 ЗГ за съответната дейност;

 -  Заверени от кандидата копия от минимум 2 трудови договора с наети работници на длъжност „дървосекач”/секач – моторист или алтернативна, копие от справка от Националната агенция по приходите, удостоверяваща, че към момента с лицата не са прекратени трудовите правоотношения. На работниците „дървосекач” се представя и копие от удостоверение за правоспособност за работа с моторен трион (валидно 10 г. от датата на издаване). 

  - Заверени от кандидата копия от документи (фактура, заверен балансов отчет с фигуриращи активи или свидетелство за регистрация), удостоверяващи че разполага със собствени/закупени на лизинг/, минимум 1 бр. моторен трион и талон за преминал технически преглед; В случай, че техниката е закупена на лизинг, то кандидата следва да представи договор и съответните платени вноски по него.

-  Справка за регистриран в НАП трудов договор с физическо лице по т. 7, ако същото не е член на управителния орган на кандидата;

    -  Доказателства (фактура, заверен балансов отчет с фигуриращи активи или др.) удостоверяващи, че кандидатът е закупил минимум за 2 работника (според броя на заетите по трудов договор работници) предпазно облекло, предпазни каски с антифон и предпазител за очите, ръкавици, светлоотразителни якета/жилетки, обувки с обезопасени бомбета, специализирани предпазни панталони и средства за първа помощ (аптечка и пожарогасител), необходими за работа с техника в горския фонд; 

        - Документ за съответствие с международен стандарт, издаден от независим орган по сертификация, свързан с дейностите по добив и/или преработка на дървесина – копие, придружено с официален заверен превод, в случай, че е на чужд език;

   Документа по т. 13 следва да удостоверява, че търговецът прилага някоя от следните системи:

1. устойчиво управление на гори, или

2. контрол върху произхода на дървесината и произвежданите продукти; или
3. качество на производствения процес и предлаганите продукти и услуги ;

    - Информация по чл. 16, ал. 2, т. 3 от договора – всички лица, които ще извършват дейностите по договора, както и за настъпилите промени в хода на изпълнение на дейността;

Документите  следва да са валидни към датата на подписване на договора и се представят в оригинал или заверено от кандидата копие (на всяка страница). При представяне на заверено копие участникът представя и оригинала за сравнение.


 В 3 – дневен срок от изтичане на срока по т. 3, комисията, определена от възложителя, проверява редовността и съответствието на представените от изпълнителя документи, за което се изготвя протокол. Последния се публикува на платформата, на която се извършва конкурса, за което участниците се уведомяват по ел. път.

Договор не се сключва с участник, определен за изпълнител, който:

· В установения срок не представи документите по т. 3 или представените такива не отговарят на условията за провеждане на процедурата;

             -     Има парични  задължения към Общината или ОП „ОГОз”, установени с влязъл в сила акт на компетентен държавен орган;


При наличие на горните обстоятелства, възложителя издава заповед, с която определя за изпълнител, класираният на второ място. По отношение на него се прилагат последователно разпоредбите предвидени в този раздел.


 Гаранцията  за изпълнение на договора е в размер 3 на 100 от общата стойност, достигната след проведената процедура за възлагане изпълнението на дейността от услугата в съответния обект. В случаите, когато гаранцията за изпълнение е в по – малък размер (до 100 лв. разлика) от внесената гаранция за участие, то разликата се възстановява от възложителя при изрично писмено искане на изпълнителя. В противен случай, сумата остава да гарантира договора до неговото пълно изпълнение.



 Гаранцията за изпълнение се освобождава в срок от 10 (десет) работни дни, след съставяне на констативни протоколи за освидетелстване на всички сечища в обекта.


Заповедта подлежи на предварително изпълнение на основание чл. 60 от АПК (във връзка с изпълнението на годишния план за реализация на дъревесина и запазване интересите на предприятието, изразяващи се в изпълнение на финансов план за 2026 г., като в случай на закъснение в изпълнението, може да последват значителни вреди, относно възникнали търговски взаимоотношения, изплащане на трудови възнаграждения и др. от значение за правилното функциониране на предприятието), във връзка с чл. 23, ал. 3 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти. Разпореждането за предварително изпълнение, може да се обжалва чрез административния орган пред съда, в тридневен срок от съобщаването му.

Настоящата заповед да се публикува на интернет страницата на предприятието http://ogpsozopol.com/procedures, като бъдат заличени данните съгласно Закон за защита на личните данни и изпрати на ел. поща на класираните участници за сведение и изпълнение.

Заповедта подлежи на обжалване от заинтересованите лица, по реда на АПК, в 14 – дневен срок от съобщаването и:

· по административен ред, на основание и по реда на чл. 81, ал. 1 от АПК – пред кмета на Община Созопол, като жалбата се подава чрез Директора на ОП „ОГОз“ или

· по съдебен ред, на основание и по реда на чл. 84, ал. 1 и чл. 149 от АПК – пред Административен съд гр. Бургас, като жалбата се подава чрез Директора на ОП  „ОГОз”.

Контрол по изпълнението на заповедта запазвам за себе си.

*Налице е положен подпис, като същият е 

    заличен, съгласно Общия регламент за защита          

  на личните данни (Регламент (ЕС) 2016/679)                                                                  

ИНЖ. ИЛИЯ ЯНГЬОЗОВ
Директор на ОП  „ОГОз”          


